ΑΠΌΦΑΣΗ ΤΟΥ ΣΥΜΒΟΫΛΙΟΥ της 22ας Ιουλίου 2013 για την ανανέωση των μελών της επιστημονικής και τεχνικής επιτροπής και την κατάργηση της απόφασης της 13ης Νοεμβρίου 2012 για τον διορισμό των μελών της επιστημονικής και τεχνικής επιτροπής (2013/412/Ευρατόμ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 134 παράγραφος 2, Αφού ζητήθηκε η γνώμη της Ευρωπαϊκής Επιτροπής, Εκτιμώντας τα ακόλουθα: (1) Το άρθρο 134 παράγραφος 2 της Συνθήκης, όπως τροποποιήθηκε με το άρθρο 11 της πράξης προσχώρησης της Κροατίας, ορίζει ότι η επιστημονική και τεχνική επιτροπή απαρτίζεται από 42 μέλη. (2) Με την απόφαση της 13ης Νοεμβρίου 2012 (1), το Συμβούλιο διόρισε τα μέλη της επιστημονικής και τεχνικής επιτροπής, για τη χρονική περίοδο από τις 23 Ιανουαρίου 2013 έως τις 22 Ιανουαρίου 2018. Ωστόσο, δυνάμει του άρθρου 26 παράγραφος 2 της πράξης προσχώρησης της Κροατίας, τα μέλη της επιστημονικής και τεχνικής επιτροπής πρέπει να ανανεωθούν πλήρως κατά την προσχώρηση της Κροατίας. Συνεπώς, θα πρέπει να διορισθούν νέα μέλη της επιτροπής και η απόφαση της 13ης Νοεμβρίου 2012 θα πρέπει να καταργηθεί. (3) Προκειμένου να κάνει πλήρη χρήση του ευρέως φάσματος τεχνογνωσίας που απαιτείται για την εκπλήρωση του έργου της, η επιστημονική και τεχνική επιτροπή έχει τη δυνατότητα, τηρουμένου του εσωτερικού της κανονισμού, να καλεί αναπληρωτές των μελών να συμμετέχουν στις συνεδριάσεις της, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα ακόλουθα πρόσωπα διορίζονται ως μέλη της επιστημονικής και τεχνικής επιτροπής, για τη χρονική περίοδο από τις 25 Ιουλίου 2013 έως τις 24 Ιουλίου 2018: Rosa ALBA Vanni ANTONI Kathrin APEL Evgenia BENOVA Bernard BONIN Michel BOURGUIGNON Frank BRISCOE Πανίκος ΔΗΜΗΤΡΙΑΔΗΣ Daniela DIACONU Tony DONNÉ James DRAKE Juan ESPOSITO János GADÓ Carlos HIDALGO VERA Κυριάκος ΧΙΤΖΑΝΙΔΗΣ Sue ION Eugene KENNEDY Jan Leen KLOOSTERMAN Wolfgang LIEBERT Peter LĺŠKA Merle LUST Jens-Peter LYNOV Gabriel MARBACH José MARQUES Emilio MÍNGUEZ Martin MURRAY Jerzy Wiktor NIEWODNICZAŃSKI Milan PATRĺK Pavol PAVLO Rainer SALOMAA Jean-Paul SAMAIN Edouard SINNER Borut SMODIŠ Thomas SUNN PEDERSEN Tonči TADIĆ Ioan URSU Eugenijus USPURAS Theo VAN RENTERGEM Carlos VARANDAS Franck-Peter WEISS Roman ZAGÓRSKI Sándor ZOLETNIK Άρθρο 2 Η απόφαση της 13ης Νοεμβρίου 2012 καταργείται με ισχύ από τις 25 Ιουλίου 2013. Άρθρο 3 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 22 Ιουλίου 2013.

[Source: multi_eurlex | Tokens: 1944]